User:Brandt7/sandbox

Vít Rakušan (* 16. júna 1978 Kolín) je český politik a stredoškolský učiteľ, od októbra 2017 poslanec Poslaneckej Snemovne PČR, od roku 2019 predseda hnutia STAN (v rokoch 2016 až 2019 1. miestopredseda), od roku 2012 zastupiteľ Stredočeského kraja (v rokoch 2016 až 2017 pôsobil ako 1. námestník hajtmanky), v rokoch 2010 až 2019 starosta mesta Kolín.

'''Obsah


 * 1) 	Život
 * 2) 	Politické pôsobenie
 * 3) 	Názory a postoje
 * 4) 	Referencie'''

Život

Vyštudoval históriu a germanistiku na Juhočeskej univerzite v Českých Budějoviciach a školský management na Univerzite Karlovej v Prahe (získal tituly Mgr. a Bc.).

Od roku 2000 súkromne podnikal v oblasti výuky cudzích jazykov a tlmočenia. V roku 2001 začal pôsobiť ako pedagóg na Gymnáziu Jiřího Ortena v Kutnej Hore, kde vyučoval nemčinu, dejepis a politológiu. Zamestnanecký pomer na gymnáziu neukončil dodnes.[1]

Vít Rakušan je druhýkrát ženatý, jeho súčasnou manželkou sa v septembri 2015 stala Marie Auerová, s ktorou sa im v októbri roku 2017 narodil syn Matěj a v apríli roku 2020 syn Jonáš.[2] Z predchádzajúceho manželstva má dcéru Agátu. Žije v Kolíne. Jeho otcom je bývalý senátor za ČSSD Jan Rakušan.